google/wiki40b huggingface dataset:
Titaea

Utseende

Store (vingespenn gjerne ca. 100 millimeter), gråbrune eller gulbrune spinnere. Hannene har mer eller mindre sigdformede forvinger og en nokså lang stjert på bakvingen, hunnenes forvinger er ikke sigformede men med litt taggete ytterkant, og stjerten på bakvingen ganske kort. Vingene har vanligvis noen mørkere tverrbånd, den ytre delen kan også være mørkere. Forvingen har gjerne et par hvite, eller hvite og svarte, ovale flekker rundt midten.
Larvene er trinne, nakne og mer eller mindre grønne. De har et par pyramideformede utvekster like bak hodet.

Utbredelse

Slekten er utbredt i Mellom- og Sør-Amerika.
Fru Ingeborgs legat

Fru Ingeborgs legat ble opprettet av Ingeborg Mikkelsdatter, som en tid var prestefrue i Øksnes i Nordland. Før hun døde i 1621 testamenterte hun 500 riksdaler til Domkirken i Bergen, mot at den hvert år til evig tid skulle sende en halv lest (i dag en pall, 620 kg) mel til de fattige i Øksnes. Legatet er fremdeles aktivt, og skal være det eldste i sitt slag i Norge.
Fra opprettelsen og i omtrent 150 år ble legatet forvaltet av Domkirken i Bergen, deretter overtok Bergen by/kommune. Siden 1954 har Vaksdal Mølle (Norgesmøllene) sendt mel til Øksnes. Sosialkontoret i Øksnes, i dag en del av Nav, deler ut mel til trengende i Øksnes årlig ved juletider.
Pengene i legatet ble brukt opp for lenge siden, og Bergen kommune forsøkte i sin tid å få det opphevet, men Høyesterett bestemte i 1849 at melet skulle leveres så lenge det var fattige i Øksnes.
Tumling

Tumling er en liten bolle til å drikke brennevin av. Tumlinger kan være laget av metall eller glass, gjerne sølv, og de er som oftest halvkuleformet. Opprinnelig hadde tumlingen en fortykning i bunnen slik at den reiste seg opp selv om den ble satt på skrå. Men de fleste bevarte tumlinger har en liten plan bunn. Betegnelsen tumling har trolig sammenheng med verbet tûmelen som på mellomnedertysk kan bety å rave eller vakle. Tumlinger rommer gjerne mellom 0.05 og 0,15 liter.
Betegnelsen tumling er også brukt om små boller eller skåler av tre som er beregnet til å drikke brennevin av. De har samme form som ølboller, og det er bare størrelsen som skiller dem.
Coelosis hippocrates

Utseende

En middelsstor (ca. 25 millimeter), mørkbrun hornbille, kroppsformen er nokså bred. Som vanlig hos hornbiller er det stor forskjell mellom kjønnene, hannene er større og har et kraftig, krumt horn på hodet og to korte, brede horn på pronootum. Pronotum har grov og spredt punktering, dekkvingene fine punktrader. Hunnen mangler horn og framspring på thorax, kroppsformen oval, pronotum tettere og kraftig punktert.

Levevis

De voksne billene er nattaktive og kommer gjerne til lys. Ellers er lite kjent om biologien deres.

Utbredelse

Arten er utbredt i Bolivia og Argentina.
Regelskrift

Regelskrift (kinesisk: 楷書; pinyin: Kǎishū, japansk: 楷書, Kaisho) er en av de fem hovedkategorier innen kinesisk kalligrafi. Kaishu blr utviklet fra Han-dynastiets normalstrift av Zhong Yao.
Mest kjent er regelskriften til den berømte kalligraf Wang Xizhi fra Jindynastiets tid. Skriften hadde sin blomstringstid under Tang-dynastiet.
Freaky Friday (2003)

Handling

Filmen handler om ei jente (Lindsay Lohan) som synes moren er urettferdig. Hun synes at hun ikke får lov til noe. Moren (Jamie Lee Curtis) på sin side er oppgitt over at datteren oppfører seg så rebelsk som hun gjør. En kveld når de er på en kinesisk restaurant, får de lykkekaker. Morgenen etter våkner de og finner ut at de har de byttet kropp, men ikke tanker. Livet til den andre er mye vanskeligere enn de først hadde trodd.

Om filmen

Filmen er en nyinnspilling av Å, for en fredag fra 1976 med Jodie Foster.
Louis De Geer d.e.s regjering

Louis De Geer d.e.s regjering var Sveriges regjering mellom 20. mars 1876 og 19. april 1880. Regjeringssjef (statsminister) var Louis De Geer d.e.. Det var den første svenske regjeringen hvor kongen ikke var regjeringssjef.
Grunnkretser i Tønsberg kommune

Grunnkretser i Tønsberg kommune er delområder og grunnkretser som seksjonerer Tønsberg kommune, Vestfold, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Coppa Italia Dilettanti

Coppa Italia Dilettanti (Italiensk for Den italienske amatørcupen) er en ren knock-out basert fotballcup, med lag fra Eccellenza og Promozione.

I alle kampene spilles det én kamp hjemme og én borte, mens finalen bare er én kamp. Vinneren av finalen får direkte oprykk til Serie D.
Gnaphosa bicolor

Utseende

Gnaphosa bicolor er en middelsstor, litt flat edderkopp med kraftige bein. Forkroppen er ganske bred bak, sterkt tilsmalnet forover (smalt hode). Kroppen er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

Gnaphosa bicolor er nattaktiv og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
Grete Horntvedt

Svindelskandalen i Undervisningsbygg

I 2006 valgte hun å trekke seg fra stillingen som byråd for næring og byutvikling sammen med styrelederen i Undervisningsbygg; Signe Horn, etter at Frank Murud-saken ble kjent over hele media.
Devide

Devide er et nettverkskonsept/markedsføringsselskap etablert av svenske Marcus Dahlgren i 2018. Bak konseptet står selskapet Vindorale Ltd. som er registrert på Malta.
Ifølge konseptets grunnlegger er Devide en kombinasjon av folkefinansiering og markedsføring. Devide markedsfører luksusvarer som introduserte deltakere kan kjøpe til rabatterte priser. Varene er armbåndsur fra Hauger Watches og solbriller fra Saint Rochés, begge merker under etablering. Saint Rochés lanserte sin nettbutikk 28. mars.
Ved å introdusere konseptet til andre, som ønsker å ta del i Devide sin markedsføringsplattform får man utbetalt bonus for dette. Hvis flere deltakere ønsker å kjøpe en rabattert Brand Box, så kan man få provisjoner i flere ledd under seg. Ifølge den svenske avisen Sydsvenska Dagbladet instrueres medlemmene til å ikke drive salg av varer, kun verve nye deltakere. Administrerende direktør i Devide Anja Al-Akabi har tatt kraftig avstand fra avisens omtale av selskapet og har meldt dekningen til Pressombudsmannen.
I februar 2019 sendte det norske Lotteri- og stiftelsestilsynet et informasjonsbrev til Vindorale Ltd. hvor det ble redegjort for lotterilovens forbud mot pyramidespill. Bakgrunnen for henvendelsen var en rekke henvendelser angående verving av nordmenn til konseptet. Brevet ble også rettet mot det svenske nettstedet tigoo.com hvor Devide ble markedsført. Etter at avisen Sydsvenskan tok kontakt med eierne av nettstedet ble det umiddelbart stengt.
Grunnleggeren Marcus Dahlgren var sentral i utbredelsen av MLM-selskapet Kyäni i Sverige. Han var også innleid som konsulent i prosjektet Timeless Gallery, hvor Marcus Dahlgren og de andre investorer tapte tilsammen over 700 millioner kroner etter å ha blitt forledet til å kjøpe kunst som skulle videreselges med høy fortjeneste. Eierne av Timeless Gallery er siktet og etterlyst for svindel, og har forsvunnet med verdier for flere hundre millioner.
Furuno

Furuno Electric Co., Ltd., er en japansk produsent av maritim elektronikk, spesielt ekkolodd-, radar-, radio-, sonar og GPS-utstyr.

Hovedkontoret ligger i Nishinomiya i Hyogo prefektur; etablert 1955, Børsnotert i 1982, cirka 1200 medarbeidere.

Utvikler også utstyr til medisinsk bruk og landmåling.
Hallset skole

Hallsetrevyen

Hallset skole er kjent for sin barnerevy, «Hallsetrevyen». Revyen ble fra 1992 lagt utenom skolen, men er fortsatt et tilbud til skolens elever.
Revyen startet som «Hallset skoles Cabaret» i 1983 av daværende rektor Sverre Sivertsen. Den gang var den integrert som en del i undervisningen. I 1992 ble Sivertsen pensjonert, og Kjell Nervik tok over som leder av kabareten. Den ﬁkk da navnet Hallsetrevyen. Samtidig gikk den ut av skolen og ble en aktivitet basert på hjelp fra foreldre og andre frivillige. Hallsetrevyen er i kontinuerlig utvikling, både innholdsmessig og teknisk. I 2005 ble det gjort forsøk på å endre navn, men det ville ikke barna ha noe av. Navnet Hallsetrevyen er blitt en institusjon på Hallset.
Hallsetrevyen er et tilbud til barna i 5. til 7. trinn. Hvis det er for lite aktører kan noen fra 4. trinn fra være med. Alle får tilbud om å delta. Hallsetrevyen er sosialt og selvutviklende for barna, samtidig gir tilbudet en positiv fritidsaktivitet til barna. Dette er også et tilbud til foreldrene da de må bidra i ulike arrangementsgrupper. Alt fra kostyme-, kulisse- og kjøkkengruppe til egen markedsføringgruppe. Hallsetrevyen fordrer god, gammel norsk dugnadsånd fra foreldre og foresatte samt andre frivillige.
Alan Wright

Biografi

Wright startet sin fotballkarriere i Blackpool i 1989, og han spilte for den klubben fram til 25. oktober 1991. Da kjøpte Blackburn han for £ 400 000. Hans tredje klubb ble Aston Villa som kjøpte han for £1 000 000 i 1995.
Wright spilte over 250 kamper i Premier League for klubben fra Birmingham før han gikk gratis til Middlesbrough foran 2003/04 sesongen. Etter lite spilletid for klubben fra Nordøst-England ble han først lånt ut til Sheffield United før han i januar 2004 gikk gratis til denne klubben.
Den 23. februar 2006 skrev han under på et låneopphold i Derby County, og han debuterte for Derby mot Plymouth den 25. februar 2006.
Blåsekompaniet

Blåsekompaniet er et musikkorps som holder til i Halden. Tradisjonelt er det seniorkorpset til Idd skolemusikkorps.
Lincheng

Lincheng (kinesisk: 临城县 ; pinyin:  Línchéng Xiàn) er et fylke i provinsen  Hebei i Folkerepublikken Kina. Det er underlagt byprefekturet Xingtai.
Befolkningen er 189546 (1999).
Kayne Vincent

Landslaget

Kayne Vincent spilte 1 landskamper for New Zealands herrelandslag.
Daniel Berrigan

Bakgrunn

Siden femårsalderen vokste Berrigan opp i Syracuse i staten New York. I 1946 tok han bachelorgrad ved St. Andrew-on-Hudson, jesuittenes seminar i Hyde Park i New York. Han underviste ved en folkeskole i New Jersey. I 1952 tok han mastergrad ved Woodstock College i Baltimore i Maryland..

Prest

I 1952 ble han ordinert til prest. I januar 1968 reiste pater Berrigan til Hanoi sammen med Howard Zinn under Tet-offensiven for å «ta imot» tre amerikanske flysoldater, de første amerikanske krigsfangene som ble løslatt av nordvietnameserne siden de amerikanske bombeangrepene på landet begynte.
Senere, i Catonsville i Maryland i 1968, brant Berrigan sammen med gruppen Catonsville Nine innkallingsordrer ved hjelp av hjemmelaget napalm som en symbolsk og direkte protest mot Vietnamkrigen. Gruppen ble stilt for retten og domfelt, men Berrigan klarte med radikale åndsfrenders hjelp å stikke av før han begynte soningen. Mens han lå i skjul gav han intervju til Lee Lockwoods dokumentarfilm The Holy Outlaw. FBI fikk tak i han i William Stringfellows hjem og sendte ham til fengselet. Han ble løslatt i 1972.
Den 9. september 1980 var Berrigan med på utføre den første plogskårsaksjonen, med gruppen Plowshares Eight. Gruppen gikk inn på General Electricsk kjernevåpenanlegg i King of Prussia i Pennsylvania, der de hamret løs på to atommissiler og skadet deres koniske topper og helte blod på dokumenter. Rettssaken i etterkant endte med fengselsstraffer på mellom tre og ti år for de medvirkende. Etter nye rettsrunder ble dommene redusert til et og et halvt år. Domstolsforhandlingene etter aksjonen ble dramatisert i filmen In the King of Prussia, der aktivistene spiller seg selv og Martin Sheen spiller dommeren.
Berrigan bodde mot slutten av sitt liv i New York City, hvor han underviste på Fordham University.
Linderud senter

Linderud senter er et kjøpesenter på Linderud i bydel Bjerke i Oslo. Senteret ligger på sørsiden av Trondheimsveien drøyt 4 kilometer nord for Sinsenkrysset. 
Ved senteret ligger en bensinstasjon og Linderuds drabantblokker. To barnehager ligger tett på bygget til sør, og noe mot sør ligger Linderud skole, Bjerke videregående skole, Linderudhallen med svømmehall. Nabo til vest er Linderud gård. 
Senteret, med adresse Erich Mogenssønsvei 38, har i overkant av 60 forretninger. I tillegg er det rundt 20 leietakere, hvorav ett helsesenter.

Historie

Linderud senter ble bygget i 1967 og var Norges første bilbaserte kjøpesenter med varehuskjeden EPA som største leietaker. EPA ble lagt ned på 80-tallet og ICA overtok som største leietaker. I 1992 fikk senterets fire bygninger et overbygg og ble et innendørssenter.
I 2009 nyåpnet senteret som et nytt, rehabilitert og utvidet bygg med økt areal og flere butikker. Blant annet har senteret Norges største saltvannsakvarium blant kjøpesentra.
Duvesjön

Duvesjön er et tettsted i Kungälv kommune i Västra Götalands län i landskapet Bohuslän i Sverige. I 2010 hadde tettstedet 247 innbyggere.
Fårup Sommerland

Aktiviteter i Fårup Sommerland

Berg-og-dal-baner, bølgebasseng, vannpark- og sklier, klatrevegg, minigolf, lekeplasser, 3D-kino, sykkelbåter, elbilbane, skytebane og karuseller er blant de om lag 60 aktivitetene og attraksjonene i Fårup Sommerland.
Jebel Shammar

Jabal Shammar er et fjellrikt område øst for Hijaz på nordre delen av Den arabiske halvøyen. Jabal Shammar, også kjent som emiratet Ha'il, var på begynnelsen av 1900-tallet en selvstendig stat. Etter konflikter mellom den regjerende dynastiet Rashid og Ibn Saud erobret den sistnevnte seinere området i 1921 og innlemmet det i sitt kongerike Najd. Ha'il er nå en provins i kongeriket Saudi-Arabia.
Isa

Isas fødsel

Muslimer lærer at Maria var jomfru da hun fødte Jesus. Da englene forkynte for Maria Allahs løfte om at hun skulle få en sønn ble hun overrasket, ettersom hun var jomfru. «Hvordan kan dette ha seg?» tenkte hun, men hun ble minnet om at det er lett for Allah å skape det han måtte ønske. Faktisk var unnfangelsen av Jesus resultat av en kreativ forordning Gud hadde lagd: Guds skapelse av Jesus skjedde på samme vis som med Adam. Skapelsen av Adam var like storslagen som den av Jesus var.
  Og (husk) henne som voktet sin renhet: Vi åndet inn i henne av Vår ånd, og Vi gjorde henne og hennes sønn et tegn for alle folkeslag. (Koranen 21:91)
  Sum dere! sa englene, O Maria! Gud gir deg glade tidender om et Ord fra Ham. Hans navn vil være Jesus, Marias sønn, æret i denne verden og i den som kommer etter denne, og i (selskap med) dem som er nærmest Gud. Han skal snakke til folk i barndomstid og i moden alder.
  Hun sa: Min Herre! Hvordan kan jeg ha et barn når ingen dødelig har rørt ved meg?

  Han sa: Så (skal det være). Allah skaper hva Han vil. Hvis Han forordner en ting, sier Han bare til det: Vær! Og det er.  (Koranen 3:47)
Selenografiske koordinater

Selenografiske koordinater er koordinater for å beskrive punkter på månens overflate. Akkurat som punkter på jordoverflaten kan beskrives ved hjelp av to tall; en breddegrad og lengdegrad, kan ethvert punkt på måneoverflaten beskrives ved hjelp av en breddegrad og en lengdegrad, normalt oppgitt i grader.
Betegnelsen selenografisk kommer fra en sammensetning av geografi og det greske navnet for månen (Σελήνη, Selene). Den ble antakelig innført i astronomien gjennom måneforskeren Hieronymus Schröters hovedverk Selenotopografiske fragmenter (1790) og Johann Heinrich von Mädlers måneatlas.
Den selenografiske breddegradden er definert i forhold til månens ekvator, det vil si i forhold rotasjonsaksens vertikale plan. Månens rotasjonspoler har breddegrad 90° (nordpolen) og –90° (sydpolen).
Den selenografiske lengdegraden er definert i forhold til månens nullmeridian, definert som lengdegraden som går gjennom punktet på måneoverflaten som gjennomsnittlig vender direkte mot jorden. Punktet som vender direkte mot jorden varierer nemlig noe gjennom ulike sykliske bevegelser beskrevet som librasjon.
Spioniades

Utseende

Middelsstore, mørke smygere. Vingene er mørkbrune bortsett fra den bakre delen av bakvingen som er skinnende hvit, og noen små, hvite flekker på forvingen. Larvene er nakne, grønne med rødbrun hodekapsel.

Levevis

Larvene lever på busker og trær i maurefamilien (Rubiaceae). De ruller en bit av bladet om seg slik at de sitter beskyttet mot rovdyr.

Utbredelse

Slekten er neotropisk og forekommer i Sør-Amerika.
Frafjordheiene

Geografi

Frafjordheiene er et stort og variert fjellområde. Store deler av området er gras- og lynghei, gjennomskåret av frodige dalfører i vestlig og sørvestlig retning. De dominerende dalførene er Hunnedalen, Fidjadalen, Brådlandsdalen og Røssdalen. 
Over 900 meter overtar snaufjellet mer og mer.  Landskapet stiger fra fjorden i vest til nesten 1200 moh i øst. Høyeste toppen er Sinneskula med 1188 moh. I nord stuper man 1000 meter loddrett ned i Lysefjorden.
Området omfatter Frafjordheia, Espedalsheia, Brådlandsheia, Halvfarheia, Røssdalen, Hunnedalsheia og Kjerag.
Ernst Günther av Slesvig-Holsten-Sønderborg-Augustenborg

Liv

Han var tredje sønn av den avdelte hertug Alexander av Slesvig-Holsten-Sønderborg og Dorothea von Schwarzburg-Sondershausen. Ernst Günther tok, i motsetning til flere av sine brødre, tjeneste under de danske konger, og var en trofast gjest ved hoffet. 15. juni 1651 giftet han seg på Københavns slott med sin kusine Augusta av Glyksborg. I 1660 grunnla han Augustenborg slott, oppkalt etter hertuginnen.

Familie

Hans enke overlevde ham til 1701, og hadde ifølge hertugens testamente rett til å disponere over godsene. Da parets eldste sønn Frederik var omkommet ved Steenkerke i 1692, og den nest eldste sønn Ernst August hadde konvertert til katolisismen, innsatte Augusta den yngste sønnen Frederik Vilhelm som enearving. Ernst August vendte senere tilbake til den lutherske tro, men testamentet ble, til fordel for Frederik Vilhelm, opprettholdt.
Eventyrteatret

Eventyrteatret er et profesjonelt barne- og ungdomsteater i København.
En gang om året blir det holdt opptaksprøve hvor unge fra hele landet konkurrerer om 50 plasser i deres dramaskole. Etter undervisningen på dramaskolen blir det holdt en stor opptaksprøve hvor barna konkurrerer om å være med i høstens teaterstykker.
Maharishi Mahesh Yogi

Transcendental Meditasjon

Mahesh Yogi studerte ved Allahabad University hvor han tok eksamen i fysikk for senere i løpet av 13 år å gå i lære hos Swami Brahmananda Saraswati, Shankaracharya i Jyotir Math. I 1955 etter to år i taus meditasjon i Himalaya begynte han å lære ut teknikken Transcendental Meditasjon (TM), og TM-bevegelsen, som den kalles, ble grunnlagt av ham i 1957.
I 1958 reiste  MM Yogi til Burma  for å lære bort sin meditasjonsteknikk. Han fortsatte til flere asiatiske land og etterhvert til Hawaii. I 1959 reiste han videre til California og seinere til flere europeiske land.
I 1961 opprettet han et internasjonalt kurssenter i byen Rishikesh, ved Ganges. Dette ble senere lagt ned, og i dag ligger hovedkvarteret i hjertet av India.
Hans første besøk i Norge kom i stand etter invitasjon av boktrykker Kjell Mortensen (Forlaget Mortensen) i november 1960 da han holdt foredrag for studentene ved Universitetet i Oslo, offentlig foredrag på Høyres hus og lærte opp mange i Transcendental Meditasjon på Grand Hotell. Senere kom han til Norge mange ganger for å lede kurs for de som hadde lært TM. I 1973 var han i audiens med Kong Olav, hadde møte med Statsminister Bratteli og Oslos ordfører.
Hans siste opphold i Norge var i 1983 da han innvidde Maharishi Internasjonale Universitet i Oslo.
Flisberget

Flisberget er en gammel skogfinsk gård i Elverum kommune. Gården ble ryddet en gang før 1703 av Mattis Mattisson fra Tørberget i Trysil. I 1703 fikk han plassen skyldsatt .  Som rydningsplass tilhørte gården Kongen, og i matrikkelen fra 1723 var skylda 2 skinn, høyavlinga 10 lass, og gården hadde 6 kuer, 6 sauer og 6 geiter. 
Våningshuset er trolig fra 1800-tallet. Det består av en etasje med loft. Våningshuset brukes i dag som DNT-hytte. De fleste av de øvrige eldre husene på gården er revet. Det står igjen et uthus som brukes som vedskjul. Noe av den eldre dyrkamarka er fremdeles åpen, men mye er i ferd med å gro igjen.
Ifølge bokverket Norske gardsbruk, første utgave , skal gården første gang ha vært ryddet og brukt før Svartedauden. Det er funnet rester av gammel dyrking utenfor dagens åker som kan være spor etter en dyrkingsfase fra middelalderen. 
Flisberget var først et bruk som var bygslet av Kongen i Elverum allmenning. I 1788 kjøpte brukeren gården og ble selveier. På 1800-tallet ble gården kjøpt av skogspekulanter, og den ble etterhvert en del av Borregaards eiendommer i Gravberget. 
Gården er omtalt i Dagfinn Grønosets bok Finnskog og trollskap, der han blant annet forteller om trollkjelda som lå i nærheten av gården, og der det ble ofret geiter av en «trollkar» som bodde på gården .
Tomarus burmeisteri

Utseende

En middelsstor, oval, rødbrun, blank hornbille. Oversiden er nokså tett og kraftig punktert, på dekkvingene danner punktene rader. Pronotum er rundet uten groper eller kjøler hos begge kjønn, hannen har en litt smalere kroppsform enn hunnen. Clypeus ("overleppen") har to små tenner. Beina er ganske korte og kraftige.

Levevis

Larvene lever i jorda, for det meste av råtnende plantemateriale, men de kan også ete røttene på ulike planter.

Utbredelse

Arten er vidt utbredt i den sørlige delen av Sør-Amerika, nord til Peru.
Barnedag

Andre betydninger

I Norge blir Den internasjonale barnedagen markert første mandag i oktober, mens FN feirer dagen 20. november. Barnas dag er kallenavn på ulike temadager og arrangementer for barn.
Gao'an

Kulturminner

Zhu Shis (1665－1736) grav (Zhu Shi mu, 朱轼墓) ble i 2006 oppført på Folkerepublikken Kinas liste over kulturminner.

Samferdsel

Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Kenyansk mesterskap i friidrett 2017

Kenyansk mesterskap i friidrett 2017 ble arrangert på Nyayo National Stasium i Nairobi i Kenya fra 8. til 10. juni 2017.
Løvetannprydvikler

Utseende

En middelsstor (vingespenn 15-20 millimeter), gråbrun vikler. Forvingens grunnfarge er lysgrå med et fint, brunt eller gråbrunt nettmønster. Midt i vingen er det et bredt, skrått tverrbånd av samme farge som nettmønsteret, og ved ytterkanten et buet tverrbånd av samme farge. Bakvingen er gråhvit med mørkere bestøvning og grå årer.

Levevis

Arten finnes på blomsterenger, i veikanter og andre åpne, gresskledte steder. Larvene borer i røttene på løvetann (Taraxacum spp.). De voksne sommerfuglene flyr på kvelds- og nattestid fra juni til august og kommer gjerne til lys.

Utbredelse

Den er utbredt over det meste av Europa, unntatt lengst i nord, og i det nordlige Asia.
I Norge er den utbredt på Østlandet og vestover til Vest-Agder.